เดินทางมายังทำเนียบรัฐบาลกินไก่ในช่วงบ่าย โดยใช้เวลาอยู่ที่ทำเนียบประมาณ  30  นาที ซึ่งได้รับความสนใจจากข้าราชการและสื่อมวลชนจำนวนมาก ให้  80  ล้านใครกินไก่แล้วตายนายนักรบ จุติพงษ์รักษา รองประธานกรรมการบริหาร บริษัทสหฟาร์มจำกัด ที่นำไก่มาทอดโชว์กล่าวว่า การที่บริษัท นำไก่มาทอดและแจกฟรีให้ชิม เพื่อสร้างความมั่นใจให้ผู้บริโภค โดยเฉพาะเป็นการรณรงค์ ให้ประชาชนไปร่วมงานมหกรรมกินไก่ไทยปลอดภัย  100 % ที่ท้องสนามหลวง ในวันเสาร์นี้ นอกเหนือจากผลิตภัณฑ์ที่นำมาแจกที่หน้าทำเนียบฯ ในวันนี้ ซึ่งประกอบด้วยปีกไก่บน  200  กิโลกรัม ไส้กรอกไก่  200  กิโลกรัม และนักเก็ตไก่กว่า  100  กิโลกรัม ขอยืนยันว่าหากมีใครก็ตามที่บริโภคไก่แล้วเสียชีวิต ถ้ามีการพิสูจน์ทางวิทยาศาสตร์ ยืนยันได้จริง ก็จะได้รับเงินชดเชยเป็นเงิน  80  ล้านบาท ตามที่บริษัทได้ทำประกันภัยเอาไว้ เพราะไก่ของสหฟาร์มไม่มีการติดเชื้อโรคแม้แต่ตัวเดียว ผลิตภัณฑ์ไก่ที่นำมาแจกในวันนี้มาจากฟาร์มของบริษัท ที่ จ.ลพบุรีและเพชรบูรณ์ ที่เป็นฟาร์มระบบปิด ยอมรับว่าผลจากวิกฤติไข้หวัดนก ทำให้ยอดขายของบริษัทลดลงกว่าร้อยละ  75  สร้างความเสียหายเป็นมูลค่านับพันล้านบาท